arnastofnun/IGC-2024 huggingface dataset:
181/2022

Útdráttur

A höfðaði mál gegn B hf. til greiðslu bóta vegna riftunar á ráðningarsamningi A og byggði á því að B hf. hefði með saknæmum og ólögmætum hætti sagt henni fyrirvaralaust upp störfum. Laut ágreiningur aðila einkum að því hvort A hefði viðurkennt á fundi með stjórnendum hjúkrunarheimilisins og F, persónuverndarfulltrúa þess, að hafa miðlað upplýsingum úr sjúkraskrá tiltekins íbúa til C, óviðkomandi aðila. Með hinum áfrýjaða dómi var B hf. sýknað af kröfum A og lagt til grundvallar að A hefði viðurkennt á umræddum fundi að hafa miðlað upplýsingunum og þannig brotið með alvarlegum hætti gegn trúnaðar- og þagnarskyldu sinni. Við aðalmeðferð málsins fyrir Landsrétti var spilaður framburður A, framkvæmdastjóra B hf., D, og vitnanna C, E og F fyrir héraðsdómi í heild sinni. Í dómi Landsréttar var tekið undir það mat héraðsdóms að framburður F hefði verið skýr, afdráttarlaus og trúverðugur. Þá var ekki talið að tengsl B hf. við Samtök fyrirtækja í velferðarþjónustu væru þess eðlis að áhrif hefði á það mat. Með þeim athugasemdum en að öðru leyti með vísan til forsendna hins áfrýjaða dóms var hann staðfestur.

Dómur Landsréttar

Mál þetta dæma landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf.

Málsmeðferð og dómkröfur aðila

1

Áfrýjandi skaut málinu til Landsréttar 29. mars 2022. Áfrýjað er dómi Héraðsdóms Reykjavíkur 15. mars 2022 í málinu nr. E- [...]/2021.

2

Áfrýjandi krefst þess að stefnda verði gert að greiða henni 8.016.433 krónur, auk dráttarvaxta samkvæmt 1. mgr. 6. gr. laga nr. 38/2001 um vexti og verðtryggingu af þeirri fjárhæð frá 24. júní 2021 til greiðsludags. Þá er krafist málskostnaðar á báðum dómstigum.

3

Stefndi krefst þess að hinn áfrýjaði dómur verði staðfestur auk málskostnaðar fyrir Landsrétti.

4

Við aðalmeðferð málsins fyrir Landsrétti var spilaður framburður áfrýjanda og D, framkvæmdastjóra stefnda, í héraði. Auk þess var spilaður framburður vitnanna F, C og E.

Niðurstaða

5

Með vísan til forsendna hins áfrýjaða dóms verður hann staðfestur. Samkvæmt því verður hvorki fallist á að framburður C fyrir héraðsdómi hafi þýðingu fyrir niðurstöðu málsins né það að stefndi sé eitt af aðildarfyrirtækjum Samtaka fyrirtækja í velferðarþjónustu sem vitnið F starfaði hjá á umræddum tíma. Er þar með tekið undir það mat héraðsdóms að framburður F hafi verið skýr, afdráttarlaus og trúverðugur en ekki verður talið eins og atvikum máls háttar að tengsl stefnda við fyrrgreind samtök séu þess eðlis að áhrif hafi á það mat. Er þá einkum horft til þess að stefndi er einungis eitt af 29 aðildarfélögum þeirra samtaka.

6

Áfrýjanda verður gert að greiða stefnda málskostnað vegna meðferðar málsins fyrir Landsrétti eins og greini rí dómsorði.

Dómsorð :

Hinn áfrýjaði dómur skal vera óraskaður.

Áfrýjandi, A, greiði stefnda, B hf., 800.000 krónur í málskostnað fyrir Landsrétti.
183/2023

Útdráttur

Staðfestur var úrskurður héraðsdóms þar sem fallist var á kröfu L um rannsókn á efnisinnihaldi tveggja farsíma sem lagt var hald á hjá X.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-x-x veða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 10. mars 2023, sem barst réttinum ásamt kærumálsgögnum 13. sama mánaðar. Kærður er úrskurður Héraðsdóms Reykjaness 8. mars 2023 í málinu nr. R - [...]/2023 þar sem fallist var á kröfu sóknaraðila um að honum væri heimilt að rannsaka rafrænt efnisinnihald tveggja farsíma, munanúmer [...] og [...], sem haldlagðir voru í þágu rannsóknar sóknaraðila á sakamáli. Kæruheimild er í g - og i-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að hann verði felldur úr gildi varðandi mun nr. [...].

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
185/2023

Útdráttur

Staðfestur var úrskurður héraðsdóms þar sem hafnað var kröfu X um að felld yrði úr gildi ákvörðun lögreglustjóra um að X yrði gert skylt að halda sig innan Íslands og sinna reglulegri tilkynningarskyldu á lögreglustöð. Þá var einnig hafnað kröfu X um að aflétt yrði haldlagningu á tveimur farsímum og nánar tilgreindu reiðufé í hans eigu.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 13. mars 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 13. mars 2023 í málinu nr. R- [...]/2023 þar sem hafnað var kröfu varnaraðila um að felld verði úr gildi ákvörðun sóknaraðila 3. mars 2023 um að varnaraðila beri að halda sig innan Íslands, í fjórar vikur, frá þeim degi til 31. sama mánaðar, klukkan 16 og að hann skuli á sama tíma tilkynna sig alla daga vikunnar á lögreglustöðina við Hverfisgötu í Reykjavík milli klukkan 9 og 16. Þá var jafnframt hafnað kröfu sóknaraðila um að felld verði úr gildi haldlagning á tveimur farsímum í hans eigu sem og reiðufé að fjárhæð 7.800 evrur. Kæruheimild er í 5. mgr. 114. gr. laga nr. 80/2016 um útlendinga og g-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að tilkynningarskyldu hans verði markaður skemmri tími.

Niðurstaða

4

Hinn kærði úrskurður er staðfestur með vísan til forsendna.

Úrskurðarorð :

Hinn kærði úrskurður er staðfestur.
187/2023

Útdráttur

Ákvörðun ríkissaksóknara um að verða við beiðni um afhendingu X til Póllands var staðfest.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 14. mars 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 14. mars 2023 í málinu nr. R- [...]/2023 þar sem staðfest var ákvörðun ríkissaksóknara um að verða við beiðni pólskra yfirvalda um afhendingu varnaraðila á grundvelli evrópskrar handtökuskipunar sem gefin var út 29. desember 2020. Kæruheimild er í 3. mgr. 15. gr. laga nr. 51/2016 um handtöku og afhendingu manna til og frá Íslandi vegna refsiverðra verknaða á grundvelli handtökuskipunar.

2

Sóknaraðili krefst þess að hinn kærði úrskurður verði staðfestur um annað en þóknun skipaðs verjanda varnaraðila og að hún verði ákveðin lægri.

3

Varnaraðili krefst þess að hinn kærði úrskurður verði felldur úr gildi. Þá krefst hann þóknunar til handa verjanda sínum fyrir Landsrétti.

Niðurstaða

4

Með vísan til forsendna hins kærða úrskurðar verður hann staðfestur um annað en þóknun skipaðs verjanda varnaraðila.

5

Þóknun skipaðs verjanda varnaraðila vegna meðferðar málsins í héraði og fyrir Landsrétti greiðist úr ríkissjóði og er hún ákveðin í einu lagi á báðum dómstigum að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur um annað en þóknun skipaðs verjanda varnaraðila.

Þóknun skipaðs verjanda varnaraðila, H-kvk-ef A-kvk-ef lögmanns, vegna meðferðar málsins í héraði og fyrir Landsrétti, 868.000 krónur, greiðist úr ríkissjóði.
188/2023

Útdráttur

Staðfestur var úrskurður héraðsdóms um að X skyldi sæta áfram gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, K-kvk-nf S-kvk-nf R-kvk-nf B-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 14. mars 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 13. mars 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi, þó ekki lengur en til 20. mars 2023 klukkan 16. Kæruheimild er íl - lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar en til vara að varnaraðila verði gert að sæta gæsluvarðhaldi á grundvelli d-liðar 1. mgr. 95. gr. laga nr. 88/2008 og 2. mgr. 95. gr. sömu laga.

3

Varnaraðili krefst þess að hinn kærði úrskurður verði felldur úrgildi.

Niðurstaða

4

Með vísan til forsendna hins kærða úrskurðar verður hann staðfestur eins og í úrskurðarorði greinir.

Úrskurðarorð :

Varnaraðili, X, sæti gæsluvarðhaldi til mánudagsins 20. mars 2023 klukkan 16.
18/2023

Útdráttur

Staðfestur var úrskurður héraðsdóms þar sem X var gert að sæta farbanni á grundvelli 1. mgr. 100. gr., sbr. a- og b-lið 1. mgr. 95. gr. laga nr. 88/2008.

Úrskurður Landsréttar

Landsréttardómararnir D-kk-nf Þ-kk-nf B-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 5. janúar 2023, sem barst réttinum ásamt kærumálsgögnum 6. sama mánaðar. Kærður er úrskurður Héraðsdóms Reykjavíkur 3. janúar 2023 í málinu nr. R- [...]/2023 þar sem varnaraðila var gert að sæta farbanni til þriðjudagsins 31. janúar 2023, klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að farbanni verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
193/2023

Útdráttur

Staðfestur var úrskurður héraðsdóms þar sem hafnað var kröfu A um að felld yrði úr gildi ákvörðun sýslumannsins á höfuðborgarsvæðinu um að nauðungarvista hana á sjúkrahúsi í allt að 21 dag.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 16. mars 2023. Greinargerð varnaraðila barst réttinum 22. sama mánaðar. Kærður er úrskurður Héraðsdóms Reykjavíkur 14. mars 2023 í málinu nr. L- [...]/2023 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu 10. sama mánaðar um að nauðungarvista sóknaraðila á sjúkrahúsi í allt að 21 sólarhring. Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að fyrrgreind ákvörðun sýslumanns verði felld úr gildi. Þá krefst hún þóknunar fyrir Landsrétti til handa skipuðum talsmanni sínum.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs talsmanns sóknaraðila sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs talsmanns sóknaraðila, I-kvk-ef L-kvk-ef B-kvk-ef lögmanns, vegna meðferðar málsins fyrir Landsrétti, 173.600 krónur, greiðist úr ríkissjóði.
197/2023

Útdráttur

Staðfestur var úrskurður héraðsdóms þar sem hafnað var kröfu X um að kyrrsetning sem fór fram hjá sýslumanninum á höfuðborgarsvæðinu yrði felld úr gildi eða henni breytt þannig að fjárhæð hennar yrði lækkuð verulega.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 17. mars 2023, sem barst réttinum ásamt kærumálsgögnum 20. sama mánaðar. Kærður er úrskurður Héraðsdóms Reykjavíkur 17. mars 2023 í málinu nr. R- [...]/2022 þar sem hafnað var kröfu sóknaraðila um að kyrrsetning nr. 2022- [...] sem fór fram hjá sýslumanninum á höfuðborgarsvæðinu 12. apríl 2022 verði felld úr gildi eða henni breytt þannig að fjárhæð hennar verði lækkuð verulega. Kæruheimild er í k-lið 1. mgr. 192. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði felldur úr gildi og að fallist verði framangreindur kröfur hans. Þá krefst hann málskostnaðar fyrir Landsrétti.

3

Varnaraðili krefst staðfestingar hins kærða úrskurðar.

Niðurstaða

4

Samkvæmt gögnum málsins liggur sóknaraðili undir grun um að hafa vanrækt að telja fram umtalsverðar tekjur fyrir tekjuárin 2016 til 2020 eða samtals 142.600.000 krónur.

Samkvæmt fyrirliggjandi útreikningi áætlaðra sekta- og skattfjárhæða nemur ætluð heildarkrafa 427.800.000 krónum. Varnaraðili kveður þau atvik sem til rannsóknar eru varða umsvif sóknaraðila í „byggingu og eftirfarandi sölu eignanna með umtalsverðum hagnaði“. Hafi það vakið athygli að framtalinn byggingarkostnaður hafi verið „afar lágur“ miðað við almennar og tiltækar upplýsingar um sambærilegar eignir. Svo sóknaraðili hafi getað staðið undir byggingu fasteignanna hefði hann þurft að hafa umtalsvert hærri tekjur en hann hafði gefið upp til skatts. Af gögnum málsins verður ráðið að rannsókn málsins sé viðamikil og hvergi nærri lokið. Þá hefur sóknaraðili ekki lagt fram gögn sem renna stoðum undir að rannsókn varnaraðila sé tilefnislaus eða byggi á röngum forsendum.

5

Að þessu gættu en að öðru leyti með vísan til forsendna hins kærða úrskurðar verður hann staðfestur.

6

Kærumálskostnaður verður ekki úrskurðaður, sbr. 3. mgr. 237. gr. laga nr. 88/2008.

Úrskurðarorð :

Hinn kærði úrskurður er staðfestur.
201/2023

Útdráttur

Staðfestur var úrskurður héraðsdóms um að X skyldi sæta áframhaldandi gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 18. mars 2023, sem barst réttinum ásamt kærumálsgögnum 21. sama mánaðar. Kærður er úrskurður Héraðsdóms Reykjavíkur 15. mars 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi, þó ekki lengur en til þriðjudagsins 11. apríl 2023 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að varnaraðila verði gert að sæta farbanni. Að því frágengnu krefst hann þess að gæsluvarðhaldi verði markaður skemmri tími.

Niðurstaða

4

Svo sem rakið er í hinum kærða úrskurði var varnaraðili úrskurðaður í gæsluvarðhald og einangrun á grundvelli rannsóknarhagsmuna 11. febrúar 2023 til 16. sama mánaðar. Var sá úrskurður staðfestur með úrskurði Landsréttar 16. febrúar 2023 í máli nr. 124/2023. Með úrskurði héraðsdóms 16. febrúar 2023 var varnaraðili úrskurðaður í gæsluvarðhald á grundvelli 2. mgr. 95. gr. laga nr. 88/2008 frá 16. febrúar 2023 til 15. mars sama ár. Með hinum kærða úrskurði var varnaraðili úrskurðaður á ný til að sæta gæsluvarðhaldi á sama grundvelli til 11. apríl 2023.

5

Í 2. mgr. 95. gr. laga nr. 88/2008 segir að úrskurða megi sakborning í gæsluvarðhald þótt skilyrði a- til d-liða 1. mgr. sömu greinar séu ekki fyrir hendi ef sterkur grunur leikur á að hann hafi framið afbrot sem að lögum getur varðað 10 ára fangelsi, enda sé brotið þess eðlis að ætla megi varðhald nauðsynlegt með tilliti til almannahagsmuna.

6

Með vísan til forsendna hins kærða úrskurðar er fallist á þá niðurstöðu að varnaraðili sé undir sterkum grun um stórfellt fíkniefnalagabrot með því að hafa haft í vörslum sínum 2.719,77 grömm af amfetamíni. Ætlað brot varnaraðila varðar við 173. gr. a almennra hegningarlaga nr. 19/1940 sem getur varðað fangelsi í allt að 12 ár.

7

Að því virtu að um mikið magn hættulegra fíkniefna er að ræða er fallist á þá niðurstöðu héraðsdóms að nauðsynlegt verði talið vegna almannahagsmuna að gera varnaraðila að sæta gæsluvarðhaldi, sbr. í dæmaskyni til hliðsjónar úrskurði Landsréttar 11. maí 2020 í máli nr. 287/2020 og 26. maí 2020 í máli nr. 323/2020.

8

Samkvæmt framangreindu eru skilyrði 2. mgr. 95. gr. laga nr. 88/2008 uppfyllt í málinu og verður hinn kærði úrskurður því staðfestur.

Úrskurðarorð :

Hinn kærði úrskurður er staðfestur.
203/2023

Útdráttur

Staðfestur var úrskurður héraðsdóms þar sem fallist var á kröfu L um rannsókn á efnisinnihaldi farsíma sem lagt var hald á hjá X.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 20. mars 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 20. mars 2023 í málinu nr. R- [...]/2023 þar sem fallist var á kröfu sóknaraðila um að honum væri heimilt að rannsaka rafrænt efnisinnihald tilgreinds farsíma í umráðum varnaraðila sem haldlagður var í þágu rannsóknar sóknaraðila á sakamáli.

Kæruheimild er í g- og i-lið 1. mgr. 192. gr. laga nr. 88/2008 um meðferð sakamála. 2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Í málinu krefst sóknaraðili þess að honum verði heimilað að rannsaka efnisinnihald tilgreinds farsíma sem haldlagður var er hann fannst í fórum varnaraðila þegar hann var handtekinn í Flugstöð Leifs Eiríkssonar [...]. Kröfu sína byggir sóknaraðili einkum á 1. mgr. 70. gr. og 1. mgr. 84. gr. laga nr. 88/2008.

5

Í 1. mgr. 70. gr. laganna er mælt fyrir um að hald megi leggja á bréf eða aðrar sendingar, sem eru í vörslum fjarskiptafyrirtækis, enda sé það gert vegna rannsóknar í tilefni af broti sem varðað getur fangelsisrefsingu að lögum. Þá segir í ákvæðinu að rannsókn á efni bréfa, skeyta eða sendinga, sem hald er lagt á, megi einungis fara fram samkvæmt úrskurði dómara. Samkvæmt 1. mgr. 84. gr. sömu laga þarf úrskurð dómara til þeirra aðgerða sem taldar eru upp í 80. til 82. gr. laganna en þar undir falla símhlustun og sambærileg úrræði. Hefur ákvæðum 1. mgr. 70. gr. og 1. mgr. 84. gr. tilvitnaðra laga verið beitt með lögjöfnun um heimild til rannsóknar á rafrænu innihaldi farsíma, sbr. dóma Hæstaréttar 20. apríl 2016 í málum nr. 291/2016 og 297/2016.

6

Með vísan til fyrirliggjandi rannsóknargagna telst fullnægt því lagaskilyrði fyrir umbeðnum rannsóknaraðgerðum að fyrir hendi sé rökstuddur grunur um að varnaraðili hafi gerst sekur um brot sem varðað geta fangelsisrefsingu. Þá er einnig fallist á að ástæða sé til að ætla að upplýsingar sem skipt geta máli við rannsókn málsins kunni að fást með þeim aðgerðum sem krafist er. Samkvæmt því verður fallist á kröfu sóknaraðila og hinn kærði úrskurður staðfestur.

Úrskurðarorð :

Hinn kærði úrskurður er staðfestur.
204/2023

Útdráttur

Staðfestur var úrskurður héraðsdóms þar sem X var gert að sæta áframhaldandi gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir E-kk-nf J-kk-nf, H-kvk-nf Þ-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 20. mars 2023, sem barst réttinum ásamt kærumálsgögnum 21. sama mánaðar. Kærður er úrskurður Héraðsdóms Reykjavíkur 17. mars 2023 í málinu nr. R- [...]/2023 þar sem varnaraðila var gert að sæta áframhaldandi gæsluvarðhaldi, þó ekki lengur en til föstudagsins 14. apríl 2023 klukkan 15. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Með úrskurðum Landsréttar 15. nóvember 2022 í máli nr. 696/2022 og 10. janúar 2023 í máli nr. 25/2023 var því slegið föstu að uppfyllt væru skilyrði 2. mgr. 95. gr. laga nr. 88/2008 til að varnaraðila yrði gert að sæta gæsluvarðhaldi á grundvelli ákvæðisins. Er ekkert komið fram í málinu um að skilyrði ákvæðisins séu ekki lengur uppfyllt en ákæra hefur nú verið gefin út á hendur varnaraðila og aðalmeðferð málsins ákveðin. Verður hinn kærði úrskurður því staðfestur.

Úrskurðarorð :

Hinn kærði úrskurður er staðfestur.
207/2023

Útdráttur

Ákvörðun ríkissaksóknara um að verða við beiðni um afhendingu X til Póllands á grundvelli evrópskrar handtökuskipunar var staðfest.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 21. mars 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 20. mars 2023 í málinu nr. R- [...]/2023 þar sem staðfest var ákvörðun sóknaraðila 13. febrúar 2023 um að verða við beiðni um afhendingu varnaraðila til Póllands á grundvelli evrópskrar handtökuskipunar sem gefin var út 17. mars 2020 með breytingum 11. maí sama ár. Kæruheimild er í 3. mgr. 15. gr. laga nr. 51/2016 um handtöku og afhendingu manna til og frá Íslandi vegna refsiverðra verknaða á grundvelli handtökuskipunar.

2

Sóknaraðili krefst þess að hinn kærði úrskurður verði staðfestur um annað en þóknun skipaðs verjanda varnaraðila og að hún verði ákveðin lægri.

3

Varnaraðili krefst þess að hinn kærði úrskurður verði felldur úr gildi auk þóknunar til handa skipuðum verjanda sínum fyrir Landsrétti.

Niðurstaða

4

Með vísan til forsendna hins kærða úrskurðar verður hann staðfestur um annað en þóknun skipaðs verjanda varnaraðila.

5

Þóknun skipaðs verjanda varnaraðila vegna meðferðar málsins í héraði og fyrir Landsrétti greiðist úr ríkissjóði og er hún ákveðin í einu lagi á báðum dómstigum að meðtöldum virðisaukaskatti eins og í úrskurðarorði greinir

Úrskurðarorð :

Hinn kærði úrskurður er staðfestur um annað en þóknun skipaðs verjanda varnaraðila.

Þóknun skipaðs verjanda varnaraðila, E-kk-ef O-kk-ef S-kk-ef lögmanns, vegna meðferðar málsins í héraði og fyrir Landsrétti, 750.000 krónur, greiðist úr ríkissjóði.
208/2023

Útdráttur

Staðfestur var úrskurður héraðsdóms þar sem hafnað var kröfu A um að felldur yrði úr gildi úrskurður B þess efnis að sonur A skyldi vistaður utan heimilis í tvo mánuði.

Úrskurður Landsréttar

Landsréttardómararnir K-kk-nf H-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 18. mars 2023. Greinargerð varnaraðila barst réttinum 4. apríl sama ár. Kærður er úrskurður Héraðsdóms Reykjavíkur 15. mars 2023 í málinu nr. U- [...]/2023 þar sem hafnað var kröfu sóknaraðila um að felldur yrði úr gildi úrskurður umdæmisráðs varnaraðila 17. febrúar 2023 um að sonur sóknaraðila skuli vistaður utan heimilis í tvo mánuði. Kæruheimild er í 1. mgr. 64. gr. barnaverndarlaga nr.80/ 2002.

2

Sóknaraðili krefst þess að hinn kærði úrskurður verði felldur úr gildi, auk kærumálskostnaðar eins og málið væri eigi gjafsóknarmál.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Kærumálskostnaður fellur niður en um gjafsóknarkostnað sóknaraðila fyrir Landsrétti fer eins og í úrskurðarorði greinir.

6

Það athugast að frágangur kærumálsgagna í máli þessu er ekki í samræmi við ákvæði 5. töluliðar 1. mgr. 5. gr. reglna Landsréttar nr. 1/2018 um kærumálsgögn í einkamálum.

Úrskurðarorð :

Hinn kærði úrskurður er staðfestur.

Kærumálskostnaður fellur niður.

Gjafsóknarkostnaður sóknaraðila fyrir Landsrétti greiðist úr ríkissjóði, þar með talin þóknun lögmanns hennar, Þ-kvk-ef K-kvk-ef H-kvk-ef lögmanns, 300.000 krónur.